"Ndza ha famba," ku vula Mathebula endzhakunyana, a huma a ya egarajini leyi a yi vambelanile na kamara ya vuwiselo. N'wa-Mzamani u lo sala a lo khekhexwaa, wonge a a boleriwe hi mbewu. Embilwini yakwe a ku thona ngati leyo tititi, mahlo ya byongo byakwe a ya n'wi komba mitsumbu mimbirhi: wa n'wana na wa nuna. U tshamise xisweswo nkarhi wo leha. A nga wu twangi movha loko wu ala ku pfuma. A wo ncincincii, kambe a wu nga pfumeli. A nga twangi huwa ya ku fununguriwa ka nhompfu ya wona, wu kamberiwa. A nga twangi ku funengetiwa ka yona nakambe. U lo twa ntsena swigingi swa ku vuya ka Mathebula. "Movha wu ala ku pfuma." Mihandzu ya wona yi vupfa exikarhi ka Nwendzamhala na Nyenyankulu, yi na muvala wa xitshopana naswona wu tele vitamin C (kwalomu ka tlandla ka nhungu ka ntengo wa Vitamin C leyi kumekaka eka Lamula). Endzeni ka makanyi kuna nyunge leyi khomeke mongo. Timongo ti fananyana na timanga naswona ti rhanziwa ngopfu hi makondlo na timbeva.